《题陶云汀中丞采石登楼图》
清代·王寿康

信有豪情压九州，携樽来上谪仙楼。摩天塔影云烟护，绕郭江声日夜流。

虹影遥分千里月，蟾光静抱一湖秋。宾朋较似梁园盛，凭赛神仙聚十洲。

作者简介：江苏上海人，字保之，号二如，晚号还读老人，又号还独老人。嘉庆诸生。工书法，学刘墉，颇神似。曾集刘墉书刻《曙海楼帖》。召邑中能文者论艺于曙海楼，造就甚多。